Neu, pluja i, per acabar, vent | Elena Ferran | barcelona | Societat | El Punt Avui\nNeu, pluja i, per acabar, vent Neu, pluja i, per acabar, vent Neu, pluja i, per acabar, vent Neu, pluja i, per acabar, vent + Neu, pluja i, per acabar, vent E-mail\nNeu, pluja i, per acabar, vent.\nEls gruixos de neu, de prop de 30 centímetres, en un bar de Falset. A Lleida, molts es van passejar per disfrutar de la neu, i un grup de joves, a baix, fent ninots. Les precipitacions es van traslladar a les comarques d’Osona, la Garrotxa i el Ripollès, on el pont de Camprodon va quedar emblanquinat. A baix, un cotxe accidentat al voral de la carretera del Bruc ACN / J. CASAS / J. RAMOS.\nNeu, pluja i, per acabar, vent Neu, pluja i, per acabar, vent Neu, pluja i, per acabar, vent Neu, pluja i, per acabar, vent Neu, pluja i, per acabar, vent E-mail\nSense treva. Els carrers d’Arnes, a la Terra Alta, apareixien coberts amb 30 centímetres de neu. “No ha parat de nevar en tota la nit i continua igual”, explicava la Krisma Maials, propietària de l’únic supermercat del poble, on no parava d’entrar gent per omplir el rebost amb vista al que pogués passar les properes hores. En ple confinament municipal, els veïns no tenen por de sortir de casa tot i la nevada, i tenen molt present que fa un any van quedar incomunicats i sense llum per culpa del Glòria. “No estem preparats per a tanta neu i encreuem els dits perquè pari”, assegurava l’alcalde, Joaquim Miralles, que esperava les màquines llevaneu abans que es fes de nit per netejar la carretera que comunica amb Horta de Sant Joan. A la tarda, el gruix de neu per on no havien passat els tractors a netejar els carrers superava el mig metre i es temia per les previsions de vent i més nevades a la zona dels Ports. A Roquetes, amb una cota de 1.000 metres, també es van superar registres de 30 centímetres de neu, i a Falset, la capital del Prioritat, n’acumulaven fins a 25 des de l’inici del temporal, que descarregava amb força a les terres de Ponent.\nA Lleida, on feia gairebé tres anys que no nevava, el temporal va deixar emblanquinat el paisatge, amb set centímetres de neu. Els veïns s’acostaven fins al turó de la Seu Vella per fer ninots de neu, i fins i tot per baixar amb trineus i esquís. El temporal va anar guanyant terreny cap a les comarques d’Osona, el Ripollès i la Garrotxa, on a mig matí la neu agafava amb força a Olot, Ribes de Freser i Camprodon, amb un paisatge emblanquinat.\nLes previsions del temporal Filomena van passar de llarg la Catalunya Central, on en comptes de nevar va ploure intensament. A les comarques barcelonines i del litoral, molts municipis van tancar els accessos als passeigs i espigons en vista de la virulència de l’onatge. A Barcelona, només alguns punts de la zona alta de Vallvidrera i del Tibidabo van quedar enfarinats de bon matí i es va estar pendent de les fortes ratxes de vent.\nEl mateix conseller d’Interior, Miquel Sàmper, reconeixia que l’afectació del temporal havia estat “menor del que es preveia” a la part central de Catalunya i a l’àrea de Barcelona. El responsable d’Interior insistia en la recomanació de no sortir de casa si no és imprescindible fins que es doni per tancat l’episodi de vent, neu i pluja, previst fins dilluns. “És una neu humida que pesa als arbres, i amb el fort vent pot ser perillós”, alertava en la compareixença que feia davant dels mitjans per valorar una jornada “tranquil·la” quant a la mobilitat viària, ja que la majoria de ciutadans s’han quedat a casa, coincidint amb les restriccions per la pandèmia.\nLa principal incidència es produïa al matí, amb 2.000 camions de gran tonatge immobilitzats per haver incomplert la prohibició imposada de circular fins a les sis del matí de dilluns. Un miler de combois van quedar retinguts a l’aparcament de la Jonquera, fins que Trànsit va aixecar la prohibició a l’AP-7 per permetre que els camions continuessin la seva ruta cap a França i evitar el col·lapse de les àrees de servei catalanes.\nSegons les dades del Servei Català de Trànsit, a la tarda continuaven tallades sis carreteres –la més important, l’eix transversal a Girona entre Espinelves i Vilobí d’Onyar–, mentre que són obligatòries les cadenes en un centenar de trams, majoritàriament a Lleida i Tarragona. Pel que fa a la xarxa ferroviària, continuen suspesos els trams de l’R15 entre Móra i Riba-roja d’Ebre, a Tarragona, i a l’R13 i l’R14, entre Lleida i la Plana-Picamoixons. A més, continua sense circular el TAV i els trens de llarga distància des de Barcelona cap a Madrid i es van desviar vuit vols de l’aeroport de Barajas, on no es podia aterrar pel fort temporal.\nVacunes i oposicions\nLa neu també va ocasionar problemes logístics en la campanya de vacunació contra el coronavirus. La conselleria de Salut no va poder vacunar a la ciutat de Lleida ni a les Terres de l’Ebre, on confia a reprendre el ritme entre avui i demà. Els que van patir de ple l’onada de fred van ser els milers de professors interins que s’havien d’examinar matí i tarda per aconseguir una plaça pública. Alguns d’ells, una vintena segons el sindicat Ustec, no es van poder presentar a l’examen perquè van trobar carreteres tallades i exigeixen que el puguin fer més endavant. “Amb les restriccions per la pandèmia i en ple temporal, el més lògic era ajornar-ho”, lamentava la portaveu del sindicat Ustec, Iolanda Segura, que denunciava el fred amb què es van examinar els candidats amb les finestres obertes als instituts.\nEl Servei Meteorològic de Catalunya preveu que la part més activa del temporal s’allunyi i que les precipitacions de neu siguin més disperses, excepte al nord-oest i al sud de Catalunya. També es preveuen pluges intenses al litoral sud i a la Costa Brava.\nSi el consell d’ahir era no sortir de casa, el d’avui és no sortir de casa\nQuan més fred fa, s’apuja la llum\nEn els vuit primers dies de gener, el preu de la llum s’ha encarit fins a un 31% respecte al mateix període de l’any passat. En plena onada de fred i enmig de la crisi econòmica i social agreujada per la pandèmia, l’increment, motivat per l’augment de la demanda, ha desfermat les queixes de ciutadans i organitzacions de consumidors, que reclamen al govern espanyol que intervingui per evitar l’escalada de preus quan baixen les temperatures. L’organització Facua demana que es modifiqui el sistema per fixar les tarifes majoristes del mercat elèctric, que consisteix en una subhasta, perquè consideren que això fomenta l’especulació. Segons l’organització, el rebut de l’usuari mitjà se situa en poc més de 80 euros, un 19% més que ara fa un any. També reclamen una baixada de l’IVA en el rebut de la llum de les famílies. El secretari general de Facua, Rubén Sánchez, diu que l’increment de preu és una “autèntica salvatjada tarifària”, i recomana als usuaris revisar la potència contractada, entre altres coses.\nEls experts pronostiquen que, un cop remeti el temporal, les tarifes s’equilibraran un altre cop amb la captació de l’energia renovable. El Ministeri de Transició Ecològica ha demanat que s’investigui si les pràctiques dels mercats han estat les adequades.\nEls increments en la factura de la llum es produeixen quan més fred fa i coincideixen també amb els talls dels subministraments que han estat denunciant veïns i ajuntaments les darreres setmanes. Ahir mateix els alcaldes de Terrassa i Sabadell, en piulades a través de Twitter, es queixaven que es facin talls en plena nevada i demanaven solucions a Endesa. Fa uns dies que les queixes eren dels veïns de la Font de la Pólvora, a Girona, i també hi ha hagut manifestacions als barris de Sant Roc i la Pau de Badalona per exigir que s’aturin els talls de què estan sent objecte en plena onada de fred.\nEl Punt Avui. Girona 10-01-2021, Pàgina 12\nEl Punt Avui. Nacional 10-01-2021, Pàgina 12


El macrofons Vision negocia una inversió milionària a Glovo, segons SkyNews\nLa companyia japonesa ha invertit més de 60.000 milions de dòlars aquest any en unes 70 empreses\nBarcelonaVision Fund, el fons d'inversió tecnològic més gran del món, mira cap a Glovo. L'empresa, propietat de la firma japonesa de telecomunicacions i internet SoftBank, vol comprar una participació important de la 'start-up' catalana.\nHo avançava ahir la cadena britànica Sky News, que va saber que els fundadors de les dues companyies, Masayoshi Son i Oscar Pierre, estan mantenint converses preliminars.\nEls informants matisen que l'aliança es troba en una etapa primerenca i que no es pot assegurar que es tanqui amb èxit. Si s'acabés produint, però, tot apunta que SoftBank invertiria diversos centenars de milions de dòlars en el negoci. Glovo ha confirmat a l'ARA l'existència d'aquestes converses, tot i que ha afegit que l'empresa està en contacte amb altres actors del mercat.\nVision Fund és el resultat d'un acord signat el 2016 entre Son i Mohamed bin Salman, príncep de l'Àrabia Saudita. Aquest últim va aportar a la societat 45.000 milions de dòlars, moviment que va cridar l'atenció d'altres inversors com Abu Dhabi i Apple. Tot això, sumat als 28.000 milions de dòlars dels quals disposava SoftBank, deixava el seu fundador amb uns fons que arribaven als 100.000 milions.\nLa xifra, del 2018, superava per molt els 64.000 milions que tots els fons de capital havien captat el 2016 i multiplicava per quatre el fons més gran de 'private equity'. A finals de març d'aquest mateix any va saber-se que Vision Fund havia pagat ja al voltant de 60.000 milions de dòlars per participacions en gairebé 70 empreses, que anaven des d'Uber fins a una aplicació de Califòrnia per passejar gossos que es diu Wag Labs.\nGlovo, la possible pròxima empresa on invertiria el fons, ha aconseguit, des del seu naixement el 2015, uns 285 milions d'euros.


Igualada participa en un projecte de millora emocional dels sanitaris - Regió7 :: El Diari de la Catalunya Central\nIgualada participa en un projecte de millora emocional dels sanitaris\nEl Museu de la Pell de la capital de l'Anoia serà un dels espais d'intervenció de l'innovador programa\nredacció 22.06.2020 | 23:24\nUna exposició al Museu de la Pell d'Igualada | Arxiu/Mireia Arso\nUna exposició al Museu de la Pell d'Igualada |\nL'Institut Català de la Salut (ICS), amb la col·laboració del Departament de Cultura, fa una proposta al col·lectiu sanitari basada en l'ús dels museus com a entorns de reflexió i millora el benestar emocional. Igualada, a través del Museu de la Pell, hi participa.\nEs tracta d'una iniciativa, pionera a escala internacional, segons expliquen els mateixos protagonistes. Té en compte les característiques particulars del col·lectiu sanitari pel que fa a l'autopercepció de salut i necessitat d'autocura, i així, el programa busca complementar l'actual oferta de suport psicològic i emocional que ofereix l'ICS mitjançant una activitat de tipus comunitari fora de l'àmbit assistencial formal.\nLa participació a Recuperart-19 serà completament anònima, gratuïta i de fàcil accés, ja que des de l'inici del programa hi participen museus de totes les regions sanitàries de Catalunya. En aquest sentit, en un primer desplegament hi participen 16 museus de totes les regions sanitàries i està previst que aquest nombre de centres s'incrementi un cop avaluada la primera fase.\nEl programa està concebut per ferr-se de manera individual i autònoma i se centra en la prevenció i gestió de possibles quadres d'ansietat, depressió o fins i tot lleus manifestacions d'estrès posttraumàtic associats a la seva activitat professional durant la crisi del nou coronavirus.\nPer participar-hi només caldrà que els professionals sanitaris s'acreditin mostrant la seva identificació professional a qualsevol dels museus participants, que els hi oferiran l'entrada gratuïta. Tot seguit se'ls proporcionarà un quadern especialment elaborat per l'activitat i una fitxa amb una relació d'obres del museu sobre les quals pivotarà la intervenció. Aquesta llibreta serà la guia per seguir l'activitat, que serà autoguiada, i detalla instruccions i pautes per al participant. La proposta d'activitats se centra en exercicis d'atenció plena, concentració, focalització, associació cognitiva, creativitat, escriptura, dibuix i reflexió. L'activitat podrà començar la primera setmana de juliol.\nDes del punt de vista clínic ha estat dissenyat pel Servei i Grup de recerca de psiquiatria, salut mental i addiccions del Campus Vall d'Hebron, encapçalat pel Dr. Josep Antoni Ramos-Quiroga, un dels dos directors del programa juntament amb Guillem d'Efak Fullana Ferré, coordinador de l'Estratègia d'Arts en Salut de l'ICS.\nUn de cada quatre 'escape room' es planteja tancar per la crisi del coronavirus.\nEl Museu del Ciment Asland i el Museu de la Colònia Sedó tornen aquest dissabte.\nEls principals equipaments reobriran les portes al públic al llarg d'aquesta setmana.


Cancel·lat el desnonament d'una horta urbana a Barcelona\nDate una Huerta, a la Prosperitat, s'enfronta aquest dilluns al tercer intent d'expulsió\n2 min. Barcelona 25/02/2020 10:59\n651x366 Xarxa veïnal per salvar un hort amenaçat de desnonament a Barcelona / DANI RÍOS Xarxa veïnal per salvar un hort amenaçat de desnonament a Barcelona / DANI RÍOS\nUna trentena d'entitats del barri de la Prosperitat s'han concentrat aquest matí per frenar el desnonament previst a l'horta urbana Date una Huerta aquest dimarts entre les 9h i les 15 hores. La comitiva judicial finalment no s'ha presentat.\nEntre les entitats hi ha associacions de veïns, horts comunitaris i associacions de famílies de les escoles. Per intentar impedir-ho, han organitzat una xocolatada popular sobre el terreny. Demanen que el projecte d'hort comunitari es mantingui viu fins que ja estigui tot a punt per començar les obres dels habitatges.\nÉs un projecte comunitari, de barri, que busca portar el camp a la ciutat i teixir xarxa entre veïns aprofitant els espais buits. Ubicat al número 79 del carrer Joaquim Valls, al barri barceloní de la Prosperitat (Nou Barris), l'hort està aixecat sobre un solar propietat del BBVA i el fons Cerberus i on, segons denuncien els veïns, no hi ha demanat cap permís d'obres com a pas previ per començar a construir els pisos previstos. Per això, acusen la propietat de voler només el solar "net" i s'organitzen per mantenir en funcionament l'hort del barri.\n▶ a Barcelona\nDESALLOTJAMENT A "DATE UNA HUERTA"\n📆 dimarts 25 de febrer\n⏰ a les 09:00\n📍 c/ Joaquim Valls, 79 #BCN #25FEB20 pic.twitter.com/gvGjd0sykQ\n— Convocatòries dels Moviments Socials (@Convocatories) February 24, 2020\n"Date una Huerta és molt més que un hort urbà que aporta verd i qualitat de vida a un barri molt dens en població i en ciment: és un projecte social que en els seus quatre anys d'existència s'ha guanyat el reconeixement del veïnat de la Prosperitat", han posat en valor les entitats de la zona en un comunicat conjunt. Els responsables de l'hort mantenen que alliberaran l'espai quan estigui en marxa el procés d'aixecar els pisos previstos en aquest espai. Però, de moment, no creuen que s'hagi arribat a aquest punt i defensen que és millor tenir un hort comunitari que un espai buit. Demanen a la propietat que, mentre no encari la construcció dels habitatges, s'abstingui de desnonar el seu projecte i que els cedeixi l'ús provisional de l'espai.\nTambé demanen a l'Ajuntament que exerceixi de mediador per facilitar l'entesa amb la propietat. De fet, el primer intent de desallotjament, el febrer de l'any passat, es va aturar gràcies a la mediació del districte de Nou Barris. El segon es va viure a l'estiu i també es va frenar, i els veïns confien que podran ajornar també l'ofensiva d'avui.


Compartint il·lusions: Nadal : postal , tapa d'àlbum i regal\nAvui us presento les propostes que aquest Nadal han fet els nens i nenes de P4:\n- Un ninot de neu per penjar a l'arbre: fet amb pals de fust de gelat enganxats sobre cartolina negra. Ells han pintat amb pintura, han fet el nas i la boca de plastelina i han enganxat els ulls, una cinta i una estrella.\nIdea extreta a través de Pinterest de: http://holidaypins.org/2012/12/07/popsicle-stick-christmas-ornaments-you-can-make/\n- La postal de Nadal: hem dibuixat 4 rodones concèntriques amb papers diferents i ells les han retallat. Les hem penjat d'una cinta i hem enganxat un llacet a dalt. Al voltant han enganxat gomets d'estrelles daurades. A dins de la postal hi ha el poema que han recitat aquest any. A més, han escrit BON NADAL i han enganxat més estrelles.\nIdea extreta a través de Pinterest de 4.bp.blogspot.com\n- La tapa de l'àlbum: els nens i nenes han punxat els 3 Reis d'Orient i han enganxat les corones i el paper de celofan que prèviament havíem retallat les mestres. També han punxat l'estrella, l'han enganxat i han escrit el seu nom. Per últim, han pintat la sorra del desert amb pintura marró i un munt de purpurina daurada.\nIdea extreta a través de Pinterest de http://www.mesquetapes.com/\nFer de Mestres 16 de febrer de 2014, a les 20:08\nUs han quedat tots els treballs molt bonics i segur que els infants van gaudir un munt fent-los.


Espai Isidor: Tothom pot cuinar (però no tothom pot animar com la Pixar)\nA Ratatouille ho recorden continuament: tothom pot cuinar, fins i tot un ratolinet simpàtic i expressiu com aquest que ha nascut de l'enginy de la factoria Pixar. Ni la submissió a la omnipotent Disney ha pogut amb ells. Els de John Lasseter es confirmen una vegada més com els grans senyors de l'animació digital, aquest cop amb un film que, per argument, està més enfocat al públic infantil. Però és tan divertit i, sobretot, tan ben animat, que un s'acaba creient que una legió de rates poden fer funcionar la cuina d'un restaurant de cinc forquilles (i estovar el cor glaçat del crític gastronòmic d'aspecte vampíric, una altra de les grans troballes del film).\nI com que tothom pot cuinar, he sortit de la sala i m'he posat davant els fogons a preparar la meva pròpia versió de la Ratatouille, acompanyada de pasta. No és tan animada com la de Pixar però es podia menjar...\nI no oblidem com n'és d'important que una pel·li d'animació per a la mainada ens parli, per una vegada, de l'art del bon menjar. I a sobre és americana!\nA mi també em va semblar excel·lent. Feia temps que no gaudia tant amb una pel·li d'animació, per ben feta, divertida, i ben feta (ho havia dit?). De cara als nanos, porta un munt de missatges que aniran la mar de bé. En fi, recomanable a tothom.


FIGAN 2021 trasllada la seva celebració a setembre - Covib.org\nFIGAN 2021 trasllada la seva celebració a setembre 09-11-2020\nLa 15a Fira Internacional per a la Producció Animal modifica les seves dates i passarà a celebrar-se del 7 al 10 de setembre de 2021, després de consultar el canvi amb el Comité Organitzador.\nLa pròxima edició de FIGAN tindrà lloc del 7 al 10 de setrembre de 2021, en lloc del mes de març, tal com estava prevista. El Comité Organitzador del certamen internacional, reunit virtualment, ha valorat positivament traslladar la celebració del certamen agropecuari a una data que considera "prudent" per a garantir la seguretat de tots els participants. Amb aquesta mesura es cerca, a més, secundar i donar visibilitat a un sector que no ha cessat la seva activitat i s' ha convertit en imprescincible per a la reactivació econòmica i social del país amb motiu de la pandèmia.\nEl President del Comitré Organitzador, Eduardo Berges, va intervenir per a agrair el suport a FIGAN i va destacar el "bon comportament" que ha mostrat el sector al llarg dels últims mesos, per la qual cosa va considerar que la pròxima convocatòria de FIGAN pot ser "molt satisfactòria si la situació sanitària millora".\nPer al director del certamen, Javier Cano, FIGAN mostra una fotografia "positiva" i bona prova d' això és que, actualment i malgrat els mesos de pandèmia, el nombre d' empreses que s' han inscrit per a participar en la pròxima edició se situa al 70% del tancament de la passada convocatòria i la superfície ocupada està en el 77%.\nMés informació a: https://www.feriazaragoza.es/figan-2021


Avaluació del programa Juguem Junts - Espai de Criança (Pla de Barris de Barcelona) - Ilabso\nAvaluació del programa Juguem Junts – Espai de Criança (Pla de Barris de Barcelona)\nAvaluació de polítiques i projectes\nEl programa Juguem Junts – Espai de Criança busca promocionar espais de trobada i intercanvi entre criatures, famílies i escoles del barri de Trinitat Vella, amb l’objectiu de compartir temes relacionats amb la criança, millorar les habilitats parentals i crear vincle comunitari entre famílies de procedències molt diverses.\nEssent un programa innovador dins el marc del Pla de Barris, era molt important analitzar la participació de les famílies, així com determinar l’impacte del programa en les seves habilitats parentals i les seves relacions socials. En aquest sentit, l’avaluació va combinar diversos elements quantitatius i qualitatius. D’una banda, es va elaborar el perfil sociodemogràfic de les famílies per registrar la participació de manera anonimitzada, i es va dissenyar una enquesta d’impacte per realitzar a l’inici i al final del programa. D’altra banda, es van dur a terme diverses sessions d’observació als centres, així com entrevistes i grups de discussió amb les famílies per recollir les seves opinions i percepcions.\nL’avaluació va deixar testimoni dels canvis positius que van experimentar les famílies en la seva relació amb els infants i amb l’entorn, especialment amb les escoles. Així mateix, es van detectar àmbits de millora que es van començar a implementar en la següent edició, com per exemple mesures per fomentar una major implicació dels homes en la criança.\nPrevious: Disseny de l’avaluació: Plans, Programes i Projectes d’Acció Comunitària


Fundació Ernest Lluch - Actualitat - Finalistes i acte de lliurament del Premi Ernest Lluch de Ciències Socials i Polítiques 2021\nFinalistes i acte de lliurament del Premi Ernest Lluch de Ciències Socials i Polítiques 2021\nEl proper dimecres 26 de maig de 2021, a les 12:00 hores, a la Sala Albert Calsamigia del Campus de la Ciutadella de la UPF, tindrà lloc l'acte de lliurament del XVIè Premi Ernest Lluch de Ciències Socials i Polítiques. Com a conseqüència de les derivades de la pademia de la COVID-19 l'acte de lliurament del premi seguirà la normativa i protocols establerts. També pots seguir l'acte en directe, aquí mateix:\nA l'espera de desvetllar el guanyador/a en el transcurs de l'acte de lliurament del premi -dimecres 26 de maig de 2021- ,el jurat format per membres d'ambdues institucions ha determinat que els finalistes (presentats per ordre alfabètic dels títols de les recerques) siguin els següents:\nDels llibres a les aules. Pseudònim: Hipàtia\nMemòria en pell cremada. Pseudònim: As Revich\nGeneració (no) acomodada. Pseudònim:Lilith\nMares del Reich. Pseudònim: Valquiria\nUna vegada més, ens plau destacar la qualitat i també la quantitat dels treballs presentats i més enguany, ateses les circumstàncies excepcionals que estem vivint. D'entre tots ells en sobresurten aquests finalistes, pel seu rigor, originalitat i excel·lència.


Entitats veïnals, feministes i pels drets dels immigrats reclamen la legalització de la prostitució | L'Accent - Informació i comunicació popular dels Països Catalans\nDes que fa gairebé 4 anys, el 23 de desembre de 2005, es va aprovar l’Ordenança del Civisme a Barcelona, que les treballadores sexuals de la ciutat denuncien la repressió i vulneració de drets que pateixen.\nLa problemàtica ara s’ha vist agreujada per l’assetjament a què s’han vist sotmeses, ja no només per la Guàrdia Urbana i els Mossos d’Esquadra, sinó també pels mitjans de comunicació arran de la publicació d’unes fotografies de prostitutes treballant al Mercat de la Boqueria.\n+ anàlisi de la feminista i sindicalista Alícia Moragues\nUna situació que no només es dóna a la capital principatina, sinó que s’ha estès arreu del país. I és que l’Ordenança de Barcelona va provocar un efecte dominó, i en molts pobles i ciutats se’n van aprovar de molt similars. Un exemple n’és la Jonquera, on està prohibit “oferir, sol·licitar, negociar o acceptar, directament o indirectament, serveis sexuals a l’espai públic”, amb multes que arriben fins als 3.000 euros. I on, precisament per la por a aquestes multes i la persecució policial a què estan sotmeses les prostitutes, una dona va morir atropellada a la carretera el passat dissabte 19 a la matinada mentre fugia d’una patrulla dels Mossos.\nO a Lleida, on la CUP criticava durament que “tipificar com a infracció el treball sexual ofert a la via pública reforça la imatge degradant que la dona viu com a treballadora d’aquest sector, i al sancionar-la es criminalitza la víctima d’una situació discriminatòria i de violència contra les dones com és la prostitució”. I instava a retirar l’ordenança.\nEtern debat: la regulació com a solució?\nI és que més enllà de l’enduriment de la situació de les treballadores sexuals arran de la criminalització i persecució a què estan sotmeses, més enllà de l’ordenança del civisme i la voluntat dels ajuntaments d’amagar la prostitució (que no eliminar-la) hi ha problemes més greus: proxenetes, màfies i explotadors. Desigualtat social, discriminació, racisme, violència contra les dones.\nLes associacions de treballadores sexuals i veïnals, s’han posicionat a favor de la regulació, doncs consideren que amb les polítiques de repressió actuals l’únic que s’aconsegueix és empitjorar la situació de les dones i traslladar-les de zona. I sobretot, han reclamat que les dones que exerceixen la prostitució puguin fer-ho de manera “digna” i en condicions, i que puguin participar de les decisions que es prenguin a partir d’ara per a solucionar el conflicte obert. En aquest sentit, a més de valorar positivament la possibilitat de la nova obertura de meublés, també han proposat l’obertura d’habitacions als bars. Tot i que tal i com ha expressat més d’un cop l’associació Àmbit Dona, les màfies actuen més fàcilment en els llocs tancats, i és per això que moltes prostitutes se senten més lliures i volen continuar treballant al carrer.\nA la Catalunya Nord la prostitució no està penalitzada\nA la Catalunya Nord, i tot l’Estat francès, la situació és força diferent. La prostitució no està penalitzada ni a l’interior de locals ni al carrer. Tot i això, el govern francès està estudiant canviar la legislació per tal de multar-ne els clients, situació que ja succeeix a molts municipis dels Països Catalans. Associacions de dones i de treballadores sexuals han advertit, però, que la majoria de denúncies que reben avisant de situacions d’explotació i coacció per part de proxenetes i màfies a prostitutes venen precisament d’aquests clients, que temen que a partir d’ara deixin de fer-ho.\nLa prostitució: reproducció de les relacions entre classes i rols de gènere\nALÍCIA MORAGUES *\nEl diputat d’ERC Joan Tardà, presentava el passat dia 16 al Ministeri espanyol d’Igualtat una proposta per a què ‘reguli la prostitució d’aquelles persones que l’exerceixen lliurement i de manera voluntària’ a l’Estat espanyol. Com defensen els seus col·legues de l’ANELA (Asociación Nacional de Empresarios de Locales de Alterne) que tal com ells mateixos es defineixen són “ese valiente grupo de ciudadanos (..) que luchando conseguirá que la regularización de la prostitución sea un hecho, y la sordidez de un sector que necesita con toda urgencia ser considerado como una actividad empresarial más”.\nDeixant de banda els detalls que tot plegat suposaria, aquesta distinció entre prostitució “lliure” o “neta” i prostitució forçada, que aquests proxenetes ens volen fer creure, no existeix. Afirmar el contrari seria llençar per terra tots els estudis fets amb les persones que es dediquen a la prostitució sobre les raons que les han empès a fer-ho.\nSi estudiem els orígens i les trajectòries socials de les persones que es prostitueixen, la constatació és implacable: la prostitució reprodueix les relacions socials entre classes i els rols de gènere de totes aquelles persones que han viscut i crescut en entorns marginals i amb un nivell acadèmic molt limitat, malgrat el nou fenomen de dones amb alts nivells de renda i estudis que s’estan afegint a aquest món que ni de bon tros són representatives. La prostitució amaga sofriments que totes les persones que hi participen comparteixen a nivells diversos i que sovint són difícils d’expressar. Els que diuen prostituir-se lliurement reprodueixen aquesta dominació sexual de l’home sobre la dona, moltes vegades sense saber-ho, o fins i tot considerant-ho un mal menor, ja que s’ha abusat sexualment d’ells de xicotets o han estat maltractats en les seves relacions de parella i creuen que almenys, si cobren, la situació no és tan dolenta. Reivindicar la lliure elecció significa no sentir-se tan víctimes. Aquesta lliure elecció doncs, és un miratge on reflectir i assumir la seva nova identitat, lluny de la victimització. No tractem de deslegitimar la opinió d’aquestes persones quan des de l’abolicionisme reclamem una política a favor seu, es tracta de desemmascarar aquest argument de la lliure elecció que recolza les dinàmiques socials existents. L’abolició de la prostitució vol dir destruir la pobresa, l’explotació sexual i l’opressió. En definitiva, el capitalisme i el patriarcat, i potser això ja no interessa tant al senyor Tardà i als senyors d’ANELA.\n* Alícia Moragues és sindicalista i feminista\nCategoria: Societat Visualitzacions: 1466


Grup Corsa al centre de Manresa: viu l'ExpoBages! - equipos osmosis, equipos osmosis inversa, equipos osmosis precios, descalcificadores, descalcificadores domesticos, descalcificadores precios\nGrup Corsa al centre de Manresa: viu l'ExpoBages!\nEl proper 22, 23 i 24 de Maig es celebra la 35ª edició de l'EXPOBAGES MANRESA\nAquest cap de setmana 22, 23 i 24 de Maig arriba una nova edició de la cita multisectorial de referència de la Catalunya Central, la fira ExpoBages 2015. Automoció, comerç, artesania i turisme són alguns dels sectors que es reuniràn al centre de Manresa desde divendres a la tarda fins diumenge al vespre. Tres dies per viure una fira multisectorial que enguany celebra la seva 35ª edició enmig d'un guarnit Passeig de Pere III.\nUn any més, a Grup Corsa no ens ho hem volgut perdre i és per aquest motiu que t'engresquem a visitar el nostre stand número 29-32. A Grup Corsa et mostrarem la gamma de productes de tractaments d'aigua que donaràn un gir als teus hàbits diaris de consum d'aigua. Per a beure i cuinar, t'ensenyarem com Osmotic et proporciona aigua de màxima qualitat a casa gràcies a la miniplanta depurada d'aigua que t'instal·lem nosaltres mateixos sota l'aixeta. Un equip únic i revolucionari en el mercat! A més, per erradicar la cal de totes les instal·lacions i electrodomèstics et presentarem el descalcificador nº1 en vendes, Olympia.\nLloc: Passeig de Pere III, Manresa (centre urbà)\nHorari: Divendres de 16h a 21h, i dissabte i diumenge de 10h a 21h\nOrganitza: Fira de Manresa\nGrup Corsa, més de 40 anys d'experiència al sector. Vine a conèixe'ns i deixa't assesorar per professionals!\nMés informació Grup Corsa: www.corsa.es\ntagPlaceholderEtiquetas: grupocorsa, fira, aigua, expobages, manresa


Landhaus Claudia Zell am Ziller Àustria - Ofertes d'hotels amb els MILLORS DESCOMPTES EN LÍNIA\nRohrberg 70, Rohrberg, Zell am Ziller, Àustria, 6280 - Veure al mapa\nMés informació sobre Landhaus Claudia\nConvenientment situat a Zell am Ziller, Landhaus Claudia és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Zell am Ziller. Per anomenar algunes de les comoditats de l'hotel, hi ha habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió LCD/pantalla de plasma, TV satèl•lit/cable, nevera a cada habitació. Les instal.lacions d'oci de l'hotel, que inclouen esquí, jardí estan dissenyades per escapar i relaxar-se. Si buscau un allotjament còmode i adequat a Zell am Ziller, faci de Landhaus Claudia la vostra llar.


Testimonis des del passat | Joan Trillas | torroella de montgrí | Societat | El Punt Avui\nTestimonis des del passat Testimonis des del passat Testimonis des del passat Testimonis des del passat + Testimonis des del passat E-mail\ntorroella de montgrí - 9 setembre 2018 2.00 h\nTestimonis des del passat\nUn ciutadà anglès fa donació a l’Ajuntament d’una col·lecció de fotografies que va fer a Torroella de Montgrí fa cinquanta-un anys\nEl Museu de la Mediterrània en destaca el seu gran valor etnològic, en retratar persones\nTestimonis des del passat Arxiu.\nD’esquerra a dreta, el pont de Torroella, tres nens davant d’una de les parets de l’església de Sant Genís mirant el gegant, dues dones al safareig i un grup de persones al passeig de l’Església PAUL FULLER.\nUn home davant del massís del Montgrí, el 1967 PAUL FULLER.\nTestimonis des del passat Testimonis des del passat Testimonis des del passat Testimonis des del passat Testimonis des del passat E-mail\nL’Ajuntament de Torroella de Montgrí va rebre ara fa unes setmanes un sobre sorprenent. Un sobre que, i a la pràctica, era com una petita càpsula del temps que els arribava en un avió des d’Anglaterra. Un ciutadà anglès, Paul Fuller, els feia arribar 32 fotografies en blanc i negre del municipi de l’any 1967. Les fotos ja han estat dipositades al Centre de Documentació de la Mediterrània, que es responsabilitza de les imatges gràfiques. El valor del petit treball de Paul Fuller és haver posat el seu ull fotogràfic fonamentalment en les persones, fet que demostra una sensibilitat especial. Especialment si es té en compte que tres dècades després envia aquest material a l’Ajuntament.\nFonts del Museu de la Mediterrània han destacat “la importància de la cessió”: “Demostra la sensibilitat de Paul Fuller, que tres dècades després ha tingut la gentilesa d’enviar-nos aquest material extraordinari perquè no es perdi. Són 32 fotos, pot semblar poca posa, però és un llegat magnífic.”\nEl treball de Fuller té un gran valor documental i estètic. A més, ell, que es deuria allotjar a l’Estartit, feia fotografies dels torroellencs, “la qual cosa no deuria ser gaire habitual per a un turista”. A més, en aquella època no tothom tenia càmera i no tothom tenia l’interès etnològic, com queda palès en el treball de Fuller, el qual va arribar a l’Estartit per muntar una discoteca.\nMajoritàriament, en aquestes fotografies, hi apareixen persones, ja sigui treballant en el seu ofici, fent feines del dia a dia, passejant o parlant amb altres persones, entre d’altres.\nEl treball de Fuller es projectarà en una de les sessions del projecte Memòria fotogràfica, perquè entre els assistents es puguin identificar les persones que hi apareixen. Aquest projecte treballa la fotografia com un testimoni mut del passat que permet reconèixer espais i, molt especialment, persones. Per això, a través dels amics de la Llar de Jubilats El Recer, ja fa temps que es vol posar veu als fons de fotografies del Centre de Documentació del Museu de la Mediterrània. Qui són?, de quina època és? o on es va fer? són algunes de les preguntes que es fan als assistents quan es mostra una fotografia antiga. “Perquè, gràcies a la memòria col·lectiva, podrem salvaguardar la nostra història”, destaca el Museu de la Mediterrània.\nL’any passat el Museu de la Mediterrània ja va fer un viatge en el temps amb l’exposició Imatges inesborrables. Un recorregut per l’Arxiu de Miquel Graells. L’exposició va incloure unes tres-centes fotografies que mostren l’evolució de Torroella de Montgrí i l’Estartit al llarg del segle XX.\nUn anglès captivat per la gent del Montgrí\n“Recordo Torroella de Montgrí com un lloc molt tranquil on tot el món era molt amigable, encara que en aquells dies el meu espanyol era bàsic. La ciutat no havia estat tocada pel turisme i jo acaba d’arribar a la seva vida quotidiana, tal com ho hauria fet a qualsevol poble similar a Anglaterra. Hi havia un home que venia herbes i espècies des d’un lloc molt petit en una cantonada i també una parada de xurros... i mai n’he tastat de millors.” Així comença l’escrit de Paul Fuller que posteriorment va fer arribar a l’Ajuntament per explicar amb més detall el contingut de la donació i records de la seva estada.\nFuller recorda en l’escrit que va arribar per les festes, segurament per la festa major, i com es va trobar la població: “Tothom va ballar i probablement tots vam beure massa al Bar Isidre. Crec que jo era l’única persona que no era espanyola a la festa.” I hi afegeix: “Quan vaig començar la discoteca a l’Estartit, era una gran sala amb bar. Vaig cobrir les parets amb murals del meu propi disseny i els comerciants locals van fer els canvis necessaris. Malgrat això, es va fer popular. Als anys següents, després d’haver canviat, es va convertir en el local que va portar per nom Ombres.”\n“Abans de 1967 ja vaig venir tres vegades a l’Estat i em vaig enamorar del país i la gent. Des d’aleshores he tornat moltes vegades i, malgrat un món canviant, el vostre caràcter encara és el que recordo.”\nFuller després va marxar cap a Cadaqués: “El 1968 vaig anar a Cadaqués amb una altra discoteca; això va funcionar bé al principi, però els turistes francesos per la situació social al seu país pràcticament deixaven de viatjar i al final no valia la pena. Els meus records de Cadaqués inclouen caminar per Port Lligat i veure Salvador Dalí a la platja i això va ser realment sorprenent.”\nEl Punt Avui. Girona 09-09-2018, Pàgina 24


Gràfiques Manlleu | Qui som - Gràfiques Manlleu\nGràfiques Manlleu, especialistes en vestir el teu producte\nBreu història de Gràfiques Manlleu\nLa impremta Gràfiques Manlleu la va fundar Antoni Contijoch Capdevila el 1919. Des de llavors, la propietat i direcció de l’empresa segueix estant a càrrec de la família del fundador. Inicialment va ser un petit taller tipogràfic al servei de les necessitats d’una petita població de poc més de 6.000 habitants.\nDes de llavors, l’evolució de l’empresa ha sigut contínua i ascendent. Preocupats per fer sempre un producte final de qualitat, a Gràfiques Manlleu hem anat incorporant tots els avenços tècnics i tecnològics que ha desenvolupat el sector, fins a convertir-nos en el taller d’arts gràfiques actual. Actualment, formem part de l’aliança europea d’impressors Join Specialist in Labels.\nGràfiques Manlleu, fabriquem etiquetes\nEspecialistes en impressió òfset, a Gràfiques Manlleu disposem d’un equip professional qualificat i la tecnologia més avançada per a la fabricació d’etiquetes. La nostra capacitat d’evolució al llarg dels anys ens ha convertit en una impremta líder en la fabricació d’etiquetatge nutricional. El nostre millor aval és la confiança dels nostres clients. Som fabricants d’etiquetes per a marques de primer nivell a diferents sectors.\nEl nostre centre de producció està ubicat a uns 70 km de Barcelona, prop d’importants vies de comunicació com la C-25, la C-17 i l’AP-7.\nEn aquests moments, les nostres instal·lacions ocupen una superfície de 4.500 m2 construïts, i disposem d’una reserva de 6.000 m2 per a futures ampliacions.\nUn símbol que ens identifica\nA totes les nostres etiquetes podràs trobar el símbol d’una mà. Aquest símbol certifica que la impressió s’ha fet a Gràfiques Manlleu.\nAconseguir el grau de màxima satisfacció dels nostres clients i les seves necessitats, oferint-los un servei personalitzat basat en la qualitat, el servei, l’honestedat, la responsabilitat social i la professionalitat que ens avalen els 95 anys d’experiència.\nSer una empresa líder en el sector d’etiquetes de paper amb la màxima presència internacional. Que se’ns reconegui per oferir productes de màxima qualitat, mitjançant la millora contínua, l’excel·lència en els processos i la constant implantació de noves tecnologies.\nLa vocació per fer la nostra missió se sustenta en els següents valors:\nPolítica Sistema Integrat Gestió (SIG)\nComplim els requisits dels clients i ens fixem com a principal objectiu la seva satisfacció. Mitjançant la implantació del sistema de gestió basat en la UNE-EN-ISO 9001.\nDescarrega’t la Política de Sistema Integrat de Gestió aquí.\nCerca constant en l’excel·lència dels processos\nApostem per la millora contínua i la innovació tecnològica per gestionar els nostres recursos eficientment i oferir als clients totes les innovacions (R+D+I) tecnològiques i de producte.\nFem extensius els valors ètics de l’organització garantint la formació i seguretat necessària als treballadors, perquè es puguin desenvolupar professionalment, i promovent l’estabilitat de la plantilla. Així mateix, formem part de dues plataformes relacionades amb la responsabilitat social empresarial:\n. SMETA: Auditoria de Comerç Ètic mitjançant la norma “SMETA 4 Pillar requeriments”\n. ECOVADIS: Avalua la qualitat del nostre sistema de gestió de la RSE.\nContribuïm a preservar el medi ambient amb actuacions i polítiques enfocades a minimitzar l’impacte ambiental. Estudiem, avaluem i prevenim els aspectes ambientals de la nostra activitat, mitjançant el nostre sistema de gestió implantant UNE-EN-ISO 14001.\nRespecte i transparència\nLa contractació de proveïdors i subcontractats es regeix per criteris d’objectivitat i transparència, en funció dels procediments de la normativa ISO de qualitat i medi ambient, amb la finalitat de mantenir unes relacions respectuoses i estables.


Notícies - El Mercadet de Valldoreix torna aquest dissabte amb la totalitat de les paradetes\nL'EMD incrementa a una trentena les parades del mercat no sedentari de la vila, que fins ara només podia albergar llocs de venda de menjar\nTorna el mercadet setmanal amb unes 90 parades, més espai i bones expectatives (28/mai/20)\nEl mercadet s'ha hagut d'adaptar a la mesures sanitàries / Foto: EMD Valldoreix\nel 29/mai/20 Pau Vázquez Societat PDF\nEl Mercadet dels Dissabtes de Valldoreix torna aquest dissabte amb el retorn de totes les parades. Aquest increment implicarà una ampliació destinada als paradistes, atès que s'han de mantenir les distàncies de seguretat entre les parades per garantir la separació amb els clients per evitar el contagi de la Covid-19. Per complir amb la normativa, l'EMD situarà les parades en una sola línia i ubicarà parades a una zona de l'aparcament de la plaça de l'Estació i allargarà la zona destinada als llocs de venda fins a quasi el final del carrer de Bruc.\nAmb l'adopció d'aquestes mesures l'EMD incrementa a una trentena les parades del mercat no sedentari de la vila, que fins ara només podia albergar llocs de venda de menjar de primera necessitat. A partir d'aquest dissabte, s'incorporen les parades de venda de roba, sabates, parament per a la llar, cosmètics, entre d'altres. Pel que fa a aquests establiments, la normativa no permet posar a disposició dels clients productes de prova no destinats a la venda com cosmètics, productes de perfumeria i similars que impliquin manipulació directa per successius clients.\nPer altra banda, als establiments de productes tèxtils els emprovadors s'hauran d'utilitzar per una única persona i després de cada ús s'hauran de desinfectar. Aquestes parades també hauran de garantir la higienització de cada peça de roba que s'emprovi un client abans de facilitar-se al següent. Aquesta mesura s'aplicarà igualment a les devolucions de peces de roba fetes pels clients.


Portabella creu que si 'fracassa' la consulta del 10-A 's'enterra definitivament' la independència de Catalunya ! directe!cat\ndirecte ! a La República. N. 4126. Dimarts, 15 de juny de 2021 13:56 h\nPolítica Última actualització Divendres, 14 de gener de 2011 18:52 h\nEl republicà pensa que el resultat de les municipals condicionarà el congrés d'ERC\nEl líder d'ERC a l'Ajuntament de Barcelona, Jordi Portabella, té la vista posada en el 10 d'abril. La consulta per la independència que se celebra a Barcelona i de la que ja s'han fet jornades de vot avançat és, pel republicà, clau pel futur de Catalunya. Portabella considera que 'si fracassa la consulta del 10-A, enterrem definitivament' la independència, i en canvi si va be, 's'enlaira' el procés'. I és que pel líder d'ERC a Barcelona, la consulta a la capital té una importància cabdal i una 'responsabilitat' per sobre de les que s'han fet fins ara. El republicà assegura que es donaria per satisfet si la participació superés el 12% que va tenir el referèndum per la Diagonal.\n10-A, consulta, independència, jordi portabella\n'Si ens en sortim de la consulta, la sobirania s'enlaira definitivament. I si fracassa la consulta l'enterrem definitivament'. Així de contundent s'ha expressat Portabella en parlar del 10-A. I és que considera que l'esdeveniment tindrà un gran efecte en la política nacional, donat que 'la responsabilitat que tenim és la de la capital del país'. El republicà interpreta que 'si la consulta a Barcelona va be, catalitza tot el procés; si va malament, l'enterra'. 'És determinant el resultat a la capital', resumeix amb to ferm. És per això que Portabella veu en el 10 d'abril un dia cabdal. El líder local d'ERC creu que podria considerar-se un èxit si la consulta 'estigués en un percentatges de participació per sobre dels que hi va haver en la consulta de la Diagonal', que va ser del 12%.\nEn l'entrevista concedida a l'ACN, Jordi Portabella també ha parlat de l'efecte que les properes eleccions municipals poden tenir sobre el futur d'Esquerra Republicana, la formació de la qual presideix el seu Consell Nacional. El regidor de Barcelona es nega a aprofundir en com ha d'anar el congrés que el partit celebrarà a la tardor. I és que Portabella creu que 'el resultat de les municipals influirà en el congrés'. Precisament per això, assegura, ara cal centrar-se en les eleccions on, ha dit, ERC 'es juga molt'. 'Jo no parlo del congrés fins passades les municipals, no crec que ho hagi de fer, igual que crec que ningú ha de parlar ni pensar en el congrés fins passades les municipals, perquè les eleccions ens determinaran en bona part pel congrés i ualsevol anàlisi que es faci ara és inútil, i és com pensar en una cosa tenint la principal incògnita per resoldre', explica Portabella.\nTot i això, el líder municipal d'Esquerra s'ha mostrat segur que al seu partit 's'ha aprés la lliçó' i al congrés només hi haurà una candidatura per presidir la formació. Puigcercós creu que aquest objectiu serà la principal feina a la que s'hi dedicarà tothom a ERC passades les municipals, donat que, segons ha vaticinat, el resultat de les eleccions suposaran 'la represa del partit' i 'la recuperació d'Esquerra'.\n15 de gener de 2011, 18.55 h\nLa resistència és Catalunya (mossèn Armengou).\n15 de gener de 2011, 13.56 h\nCal que Barcelona s'espavili si volem ser independents.Poseu-vos les piles!!!\nDesprès del 10 A si no hi ha una bona participació, no tindrem dret a cap queixa.\n15 de gener de 2011, 13.48 h\n#14 Molts bons els teus anterior comentaris. Crec que son del mes aclaridor que es pot llegir. Fa temps que estic a la brega i cada cop veig mes clar que quant ets mes amunt, mes mastegots et reparteixen els teus contrincants i enemics (que ni han i de molt poderosos)... avui l'independentisme te menys força i es menys representatiu que fa un mes. Mentre ets a la darrera fila del Parlament, tot son rialles i cops a la espatlla per part dels poders de sempre. Ara quant arribes a les files del c... Llegir més\n15 de gener de 2011, 12.37 h\nAh Jordi-80 i se m'oblidava, si vas als congresos i triomfes i arribes a fer una candidatura cara a qualsevol comesa electoral, ja sigui per ajuntaments o per la presidencia i no la gunanyes al congrés Nacional, sempre pots fer una escisió..a ERC està de moda això de fer escisions..i no et preocupis que per molt independentista que ERC sigui, quan creixi i comenci a fer una mica de por a espanya i a l'establichment sempre li sortira`un partit per la dreta o per la esquerra que els acusaràn... Llegir més\n15 de gener de 2011, 12.27 h\nJordi-80, carai nano, a ERC no sobra ningú.. ho entens company?? és que t'ho carregaries tot !!!...Als partits perquè hi hagi regenaració s'ha de tenir paciencia i no cremar els candidats avans que puguin demostrar si el que proposen és o no és bó pel partit.\nPortabella aposta per una manera de fer i a tu potser no t'agradi, però s'han de veure els reultats avans que despotricar a tort i a dret. no creus??\nCullons company, si tu saps quina és la bona i ets del partit, comença per ana... Llegir més\n15 de gener de 2011, 12.18 h\nPrimer, almenys ERC és va atrevir ams 21 escons a treure la bandera espanyola d'una conselleria del govern Català...Que hi ha hagut mai algú de CiU que ho hagi fet amb 23 anys de majories absolutes..tan sobiranistes que son???\nHome aquest individu que s'autoanomena jomateix que acusa Portabella d'imbecil, que s'ho fagi mirar..ara resulta que els independentistes ja s'atreveixen a acusar altres independentistes d'inbecils..deu ni do!!!\nA veure si Portabella no podrà ni parlar..la ràbia que... Llegir més\n15 de gener de 2011, 11.43 h\n#4 Que pesadets amb la bandereta, 23 anys i un mes de CiU ni un sol dia sense i ningú diu res, set anys de mandat i no va deixar de presidir ni un partit i tots callats, o m´equivocó?\nI en quan al 10-A cap problema si no voteu Catalunya o resisteix tot, i tard o hora serem independents, és aquest el missatge que voleu?\n15 de gener de 2011, 11.07 h\nEl dret de Catalunya a la independència és un dret irrenunciable.\n15 de gener de 2011, 09.47 h\nhome una crossa que parla,la crossa del pscoe es clar...abans eran d'esquerdes aquest ,ara tornen a ser independentistes a tope.nano plega és el més digne que pots fer\n15 de gener de 2011, 04.34 h\nEn Portabella no pot estar fotent la pota més fins el fons.......\nSi el que preten és salvar els plats amb l'hòstia que es fotran a l'ajuntament de Barcelona... no només s'està carregant el seu partit, sinó que tot l'independentisme.\nO potser és el que busca??\nPer alguna raó devia fer president de la Diputació de Barcelona un tal Celestino Corbacho, i alcalde de Barcelona un tal Joan Clos i Joan Hereu.\nTambé a en Portabella li hem d'atribuir la genialitat de la consulta de la Diagon... Llegir més


Meritxell Serret, nova delegada del Govern a Brussel·les\nRedacció 26 juny 2018\nLa nova delegada del Govern a Brussel·les, Meritxell Serret\nEl Govern ha aprovat aquest matí la proposta del departament d'Acció Exterior, Relacions Institucionals i Transparència perquè l'exconsellera sigui la nova delegada de la Generalitat a Brussel·les, la ciutat que l'ha acollit d'ençà que va marxar a l'exili\nL'exconsellera d'Agricultura, Ramaderia, Pesca i Alimentació, Meritxell Serret, serà a partir d'avui la nova delegada del Govern de la Generalitat a Brussel·les, l'única delegació que ha continuat funcionant amb l'aplicació de l'article 155, però sense una direcció ja que el delgat anterior va ser cessat pel govern espanyol. El nomenament s'ha aprovat aquest matí al Consell de Govern on el departament d'Acció Exterior, Relacions Institucionals i Transparència ha exposat el pla de desplegament de les delegacions del Govern a l'exterior. “Avui posem en marxa la primera fase d’urgència del pla de desplegament de les delegacions del Govern a l’exterior, que contempla dues fases més que reforçaran, consolidaran i augmentaran l’estructura i presència a Europa i al món”, ha afirmat el conseller Ernest Maragall.\nSerret es va presentar com a cap de llista d'Esquerra Republicana per Lleida en les eleccions del 21 de desembre i va renunciar a l'escó a finals de gener, davant els problemes per delegar el vot a la cambra catalana. Ara assumirà el càrrec com a delegada a Brussel·les.\nLa delegada del Govern a Brussel·les, Meritxell Serret\nTrajectòria personal i professional\nMeritxell Serret i Aleu nascuda a Vallfogona de Balaguer, Lleida, el 19 de juny del 1975 és Llicenciada en Ciències Polítiques i de l'Administració per la Universitat Autònoma de Barcelona (UAB). També va fer un postgrau en Direcció General d'Empreses a la Universitat Oberta de Catalunya. Coordinadora tècnica de la Fundació del Món Rural. Va estar a la direcció i gerència de Provedella (Centre de Promoció de la Carn de Vedella de Catalunya). També ha treballat al sindicat Unió de Pagesos del 1997 al 2006 en diverses tasques, com a dinamitzadora de l'activitat sindical a les comarques de Barcelona, cap del servei d'organització, comunicació interna i formació de l'Equip Tècnic Sindical i de formació de quadres sindicals i portant la coordinació tècnica i organitzativa d'Unió de Pagesos al 1er Congrés del Món Rural de Catalunya.\nAutora i coordinadora de diverses publicacions junt amb altres autors. Entre d'altres, l'Atles de la nova ruralitat (2009), o Cooperativisme agrari a Catalunya (2008).\nParla quatre idiomes: català, anglès, francès i castellà. Va ser regidora de l'Ajuntament de Vallfogona de Balaguer com a independent per Esquerra Republicana. Ha estat membre del secretariat nacional i coordinadora d'incidència política de l'Assemblea Nacional Catalana. El 13 de gener del 2016 va ser nomenada consellera d'Agricultura, Ramaderia, Pesca i Alimentació de la Generalitat. El 27 d'octubre del 2017 després que el Parlament de Catalunya proclamés la República Catalana, el Senat va aprovar les mesures proposades pel govern a l'empara de l'article 155 de la Constitució Espanyola, entre les quals la destitució del president de la Generalitat de Catalunya i tot el seu govern de Catalunya. El 30 d'octubre Meritxell Serret va marxar a l'exili a Brussel·les. A les eleccions al Parlament del 21 de desembre del 2017 va encapçalar la candidatura per Esquerra Republicana a la circumscripció de Lleida on fou escollida diputada. Va renunciar a l'acta de diputada el 29 de gener de 2018.\nAragonès, a la Trobada Municipalista: “Fem governs que esquerdin els murs de la desigualtat i la discriminació”\nDia 6: “Comprovem fins a quin punt són inconsistents les acusacions de la Fiscalia i l’Advocacia de l’Estat”\nLa primavera republicana d’Ahora Repúblicas irromp a Madrid\nMundó: “El referèndum no es va finançar amb diners públics i no va incomplir els requeriments del TC”\nDia 5: El calendari electoral provoca una primera jornada maratoniana al Suprem\nRoger Torrent: "No tenim dret a rendir-nos. Hem de ser un mur infranquejable contra el feixisme"\nErnest Maragall: “Tenim la responsabilitat d’il·luminar la vulneració de drets civils i polítics"


L'Oficina de Promoció Provincial mostra aquesta setmana els pobles de la Mancomunitat de l'Alto Túria\nL'Oficina de Promoció Provincial “València Turisme” de la Diputació, situada al costat del Teatre Principal de València, acull des d'avui i fins a dissabte que ve la mostra organitzada per la Mancomunitat de l'Alt Turia per a donar a conèixer als ciutadans i visitants de la capital els recursos turístics dels cinc municipis que integra.\nLa diputada de Turisme de la corporació, Pilar Moncho, s'ha reunit aquest migdia en les instal·lacions amb el president de l'entitat local i alcalde de Titagües, Ramiro Rivera, qui li ha explicat el potencial paisatgístic, gastronòmic i patrimonial, així com els serveis actualment en marxa per a la seua explotació turística, de les localitats de Llaures dels Oms, Titagües, Toixa, Benaixeve i Xelva.\nEl president de la mancomunitat ha destacat, d'altra banda, la pròxima celebració de tres esdeveniments amb els quals les poblacions esperen rebre l'arribada de nombrosos visitants els pròxims mesos: l'III Trail de Llaures dels Oms, el 12 de juny; la Nit de les Veles de Titagües, el 30 de juliol; i la Mogiganga en la mateixa localitat, el 2 de setembre.\nL'Oficina de Promoció del Patronat de Turisme de València romandrà oberta en horari de 10 a 14 hores i de 16 a 19 hores, de dimecres a divendres, mentre que el dissabte atendrà al públic de 10 a 14 hores.


Eduard Calabria Vilanova i la Geltrú 08-01-2017 22:48 Lectures 639\nCF Vilanova - Santboià FC. Eix\nCF Vilanova 1 - Santboià FC 3\nA entrenador nou, victòria segura. Malauradament tampoc avui s'ha complert la màxima. Té la seva explicació. El Vilanova ha finalitzat el "Tourmalet" i ha aconseguit tres de quinze punts, i aconseguits després de remuntar un 0-1 contra el Vista Alegre amb més ànim que saviesa i amb un entrenador que va deixar enclub en el citat periple.\nEl Vilanova encadena ja quatre derrotes consecutives, totes elles molt clares i de forma absolutament justa. S'imposa una profunda reflexió. Debutava Contreras, sens dubte el millor home avui del conjunt local sobre el terreny de joc conjuntament amb el reaparegut després de la seva lesió Codina, i que tot i jugar de lateral dret que no en la seva posició i que deixa a l'equip en franc desequilibri posicional.\nComençava el partit de manera immillorable doncs als dos minuts i després d'una excel·lent triangulació en què la saga del Santboià quebada desarborada Contreras de magnífic xut batia per la dreta a un Rafa Leva sorprès. Tots o com a mínim una gran majoria pensàvem que per fi podíem veure el nou Vilanova, però malauradament no ha estat així.El Vilanova posava molta actitud, ganes i intensitat.\nEl Santboià lluny d'acovardir-pel ràpid gol encaixat, no ha perdut les bones formes i sense fer un joc de cap manera brillant ha continuat ferm als seus plantejaments i ja en el m. 8, Juanlu interposant el cap entre dos defensors locals com si es tractés d'una sessió d'entrenament i amb absoluta facilitat igualava al marcador. Un altre error infantil de la saga del Vilanova dels que ja portem un grapat exagerat.\nEl Santboià que malgrat tot ha demostrat avui que no està per tirar excessius coets i sens dubte ha estat el menys rival en les seves tres visites a Primera Catalana a Vilanova, ha tingut en tot instant el control del partit davant un equip local absolutament desencaixat i trencat en totes les seves línies que no obstant haver demostrat molta més actitud i ganes que en els partits precedents i un major treball en jugades d'estratègia, no ha experimentat si més no encara, la millora necessària per alçar el vol.\nTan sols les jugades en comptagotes de Contreras, l'únic jugador que quan tocava la pilota donava la sensació que alguna cosa es podia crea i succeir, i la qualitat i empenta encara per banda de Codina eren les úniques solucions tangibles per obtenir avui una cosa positiva. Al m.22 Sergi Moreno a gran assistència de Contreras ha pogut desnivellar el marcador en favor de Vilanova i en els m. 40 i 44, Juanlu pel Santboià que havia empatat el marcador, ha fallat dues claríssimes ocasions només davant un Javi Martínez que ha atenuat avui també la bretxa final. S'ha arribat al descans amb la sensació que només Contreras podia donar una alegria a l'afició local i que de la seva única inspiració avui podien obtenir punts. Però no ha estat suficient.Massa poc `per guanyar un partit, i també potser fins i tot per empatar.\nA la segona meitat més del mateix de la primera. A destacar una gran jugada de Contreras en el m. 68 que Rafal Leva ha evitat el gol en una pilota enverinada.En el m. 70 novament el Santboià per mediació de Buba ha xutat per sobre del travesser quan era més fàcil marcar que fallar. Al m. 73 en un rebuig de Javi Martinez, Cárdenas avançava els visitants en el marcador, molt més ràpid, atent i precís que la defensa local .En el m. 76 novament Contreras en una altra bona jugada ha pogut restablir l'empat però li ha faltat encert en l'últim instant. I ja passant tres minuts de l'afegit en una contra, l'equip visitant ha establert el 1-3 tan definitiu com ja innecesari.El triomf de l'equip del Baix Llobregat malgrat al partit i les ocasions de Contreras ha estat absolutament merescut.\nCom a novetat en l'alineació d'Edu Berrocal que debutava a la banqueta local, la presència al lateral dret de Codina, el debut a l'extrem dret de Contreras per Carlos Henarejos i a la resta d'integrants de l'equip i sistema sense grans canvis.\nEL MILLOR: El debut de Carlos Contreras i les aportacions d'Oriol Codina per banda i alguns centelleigs esporàdics d'Iker Pujol que ha estat molt desasistit també.\nEL PITJOR: Un equip trencat, que en defensa especialment pel centre, segueix amb els mateixos errors. Un mig del camp que amb la baixa de Carricondo precisava de Codina en l'eix i no en un lateral. Un Sergi Moreno lluitador com en el és habitual però el joc no té el més mínim sentit ja que les seves prestacions al marge de ser de segona punta no poden ser aprofitades per ningú en segona jugada o per incorporació d'un company, (lluita només contra el món inútilment) i juga molt allunyat de Contreras (excepte en la jugada del gol). Un equip molt fàcil de trencar-quan el contrari juga a la contra.Un equip en definitiva que es troba en un moment de profunda crisi on Contreras per si sol no pot retornar-li a la senda dels triomfs, i on la manca d'un autèntic " 9 "es nota més i més a cada partit que passa.Molt, moltíssim treball per fer a Edu Berrocal i de resultat verdaderament incert.\nEL DUBTE: Si realment pot existir ara psicosi atès que l'equip no juga la setmana que per la retirada del Jesús i Maria i per tant no sumarà, i el dubte de si lluitarà més per arribar als llocs de cap o per no acostar-se a posicions perilloses i el que pot suposar mentalment per als jugadors. Caldrá valorar també en futurs esdeveniments a l'central Castaño si realment és jugador per aquest equip al que avui no es pot jutjar ni en positiu ni negatiu en els vint minuts que ha jugat\nSubstitucions en l'equip local. Morillas per Giralte (m. 65) i Castaño (que ha debutat) per Javi Gallardo. Carlos Henarejos per Iker Pujol (m.76).\nTargetes grogues al quadre local.Javi Gallardo, "Toño" i Iker Pujol\n250 persones. 16 graus de temperatura. Mitja jornada econòmica. Abans de començar el partit s'ha guardat un minut de silenci pel jugador Yerai Darias, del Balaguer recentment mort i per la Sra. Pepita Boix, mare de l'speaker local, Siscu Miró.\n9Josep Bargalló: "La nàutica no és una activitat gens elitista"\n10Vilanova i la Geltrú serà seu de la Copa Nacions de Patinatge Grups Xous


CB Ribes Sant Pere de Ribes 07-02-2019 10:56 Lectures 1159\nUn triple de Marc Genesias a manca de 12 segons va decidir el duel comarcal entre Bàsquet Ribes i C.B. Samà, el primer que cau de banda ribetana des de l'11 de novembre de 2012, quan els blaus van guanyar clarament a Vilanova per 70-89.\nDes d'aquell dia, el Samà encadenava 6 victòries consecutives en partit oficial, algunes d'elles de molt mal record pels ribetans.\nD'inici, el sènior ribetà va sortir amb tota aquesta història a la motxilla. Un parcial de 9-23 de sortida, provocat per molts dubtes ofensius dels locals, portava el partit pel mateix guió de sempre. El Samà, més gran, provocava que els jugadors ribetans xoquessin amb la seva defensa una vegada darrera una altra, i aprofitava els moments de desconcert per córrer en superioritat i anotar fàcilment.\nEl primer temps mort del partit no va millorar l'atac ribetà, però sí que va aturar el partit i els contraatacs visitants. En estàtic, els vilanovins ja van tenir més problemes per superar la defensa del Ribes.\nLa millora defensiva va donar confiança als tiradors ribetans, que per fi van poder obrir el camp, treure els pivots del Samà a set metres i accelerar el joc. Els triples de Guillem Ballús, David Fernández i del capità Rafel Rius van crear espais pels primers punts còmodes de Yeison Colón. Seva va ser l'esmaixada que tancava un segon quart divertit (34-38).\nEl Ribes s'havia recuperat, però necessitava superar la seva guerra particular amb l'arbitratge per guanyar solidesa. L'equip local va rebre fins a tres tècniques i una antiesportiva amb la pilota parada durant el partit, mentre veia que les faltes no el deixaven comptar amb Manel Butí al primer temps ni amb un inspirat Guillem Ballús - jugador clau per la victòria ribetana - els minuts que es mereixia ell i el partit.\nHo va aconseguir a mitges, però la seva actitud va ser clau per fer aixecar el públic del seient i fer que el Samà patís a cada atac. Les defenses alternatives van deixar els vilanovins amb només 10 punts al tercer quart, mentre que el Ribes va viure el seu moment més dolç al final del tercer període, amb Marc Genesias i Guillem Ballús fent patir els pivots rivals des del perímetre. El 56-48 del minut 30 deixava el Samà en situació inèdita en la història recent del bàsquet comarcal.\nTot i així, van saber afrontar-la perfectament, i gràcies a una millora defensiva notable i l'aparició de Pau Vila en atac, van igualar el partit (58-55, minut 34). Ni l'afortunat segon triple de Rafel Rius els va tirar enrera. Capitanejats per l'ex-EBA Mario Garry Fleurima van arribar a posar-se per davant altre cop amb l'últim bàsquet d'un Guillem Andreu ben defensat tota la tarda (63-64).\nLa feina del Marc, el Rafel i el Yeison per donar la volta a la lluita pel rebot va tenir recompensa en aquests minuts finals, just en els moments que el Samà va trobar més a faltar el Carles Artigas. La bona defensa i el domini sota els dos taulers van servir per agafar la iniciativa ens els minuts decisius. Tot i això, l'últim bàsquet de Fleurima deixava el 68-66 al marcador amb el que es va arribar a la possessió decisiva.\nEl Ribes no va fer un gran atac, però el Manel va poder trobar el Marc a la línia de tres, i tot i estar defensat - l'àrbitre va sancionar falta sobre el llançament - aquest va poder anotar per sobre de David Calvo un triple afortunat però merescut.\nQuedaven 12 segons, i tot i que el partit estava decidit, l'average encara estava en joc. Segurament amb el cap a un altre lloc, però, l'últim llançament no va ser bo i aquesta batalla va caure de bàndol vilanoví.\nLa victòria deixa el Ribes empatat amb el Sant Boi a la quarta posició amb 9 victòries, en registres similars als que va signar la passada temporada una categoria per sota. Aquest dissabte el sènior ribetà intentarà sumar la tercera victòria consecutiva a la pista del C.B. Valls.\n5Sant Pere de Ribes acorda amb els clubs el repartiment d’horaris de les pistes poliesportives\n6L'Ufec anuncia l'aturada de les competicions esportives d'àmbit català durant 15 dies


Torrent demana a Llarena facilitar que Jordi Sànchez pugui ser investit dilluns - Regió7 :: El Diari de la Catalunya Central\nTorrent demana a Llarena facilitar que Jordi Sànchez pugui ser investit dilluns\nRoger Torrent arxiu/acn\nEl president del Parlament, Roger Torrent, ha enviat un escrit al magistrat del Tribunal Suprem Pablo Llarena en el qual li demana que «acordi tot el que sigui necessari» perquè el diputat Jordi Sànchez (JxCat) pugui sotmetre's al debat d'investidura convocat per al dilluns 12 de març.\nEn l'escrit, defensa que Sànchez compleix «tots els requisits establerts per la mateixa Constitució per sotmetre's al debat d'investidura», i assegura que no hi ha marge per a la discrecionalitat ni les restriccions. Torrent també exposa que «només el president del Parlament pot nomenar candidat a la investidura i pot fixar la data del ple». «Com ja sap, tant la proposta de candidat com la data del ple d'investidura són dues facultats que em corresponen com a president del Parlament», concreta, i recorda que Sànchez va ser escollit diputat en les eleccions catalanes del 21 de desembre. En ser triat, remarca que va adquirir els «drets de representació política» que li atorga la seva condició de representant de la ciutadania.\nD'altra banda, el Fiscal General de l'Estat, Julián Sánchez Melgar, va anunciar ahir que el Ministeri Públic «probablement» lliurarà avui al jutge del Tribunal Suprem Pablo Llarena el seu escrit posicionant-se sobre la petició de les defenses d'alliberament de Jordi Sànchez. El jutge Llarena va decidir dijous donar cinc dies hàbils a les acusacions (Fiscalia, Advocat de l'Estat i VOX) perquè es pronunciïn sobre la petició de llibertat de Sànchez, Forn i Cuixart.


Projeccions sobre igualtat de gènere al Cicle de Cinema i Drets Humans - Centre Dolors Piera d'Igualtat d'Oportunitats i Promoció de les Dones\nInici>Sensibilització>Activitats>Agenda>Projeccions sobre igualtat de gènere al Cicle de Cinema i Drets Humans\nProjeccions sobre igualtat de gènere al Cicle de Cinema i Drets Humans\nLa participació del Centre Dolors Piera es concreta en la projecció d'Excluídas del paraíso d'Esther Pérez de Eulate que comptarà amb un col·loqui amb la directora. El documental posa al descobert algunes de les formes de desigualtat en els ámbits econòmic, cultural, social del coneixement o del poder, a més de revelarla ideologia patriarcal de les imatges dels mitjans de comunicació a occident avui en dia, en particular a la societat espanyola.\nEnguany, tenen un protagonisme especial les desigualtats de gènere, en relació amb els drets de les dones, el dret a la llibertat sexual i el dret a la salut de les dones. En aquest sentit, es projecten els documentals Tchindas, Excluídas del paraíso i Temps d'écoute. En les altres sessions s'abordaran el dret a l'asil, amb Camins, el viatge de les persones refugiades; el dret a la vida, a la llibertat i a la seguretat jurídica amb The look of silence i el dret a la informació, amb la projecció Construccions identitàries.


Torra està obert a anar al Congrés, però el Govern exigeix més detalls a Pastor\nActualitzada 04/09/2018 a les 17:51\nElsa Artadi ha assegurat que el president està obert i "no es tanca" a acudir al Congrés, encara que ha exigit conèixer "més detalls" sobre quina és la proposta al respecte de la presidenta de la Cambra Baixa\nLa consellera de Presidència i portaveu del Govern, Elsa Artadi, ha assegurat avui que el president català, Quim Torra, està obert i "no es tanca" a acudir al Congrés, encara que ha exigit conèixer "més detalls" sobre quina és la proposta sobre això de la presidenta de la Cambra Baixa, Ana Pastor.\nLa presidenta del Congrés ha iniciat avui el curs polític amb una invitació al president Torra perquè vagi a la Cambra Baixa a explicar els seus posicionaments polítics, escoltar els d’altres partits i dialogar dins de la legalitat de la Constitució.\nEl dia en què Torra pronuncia una conferència en el Teatre Nacional de Catalunya sobre el rumb polític per als propers mesos i els plans per desplegar el seu projecte independentista, Pastor ha instat Torra que vagi al Congrés perquè és en les institucions "on ha de parlar".\nEn la roda de premsa després de la reunió del Consell Executiu del Govern, Artadi ha explicat que el govern català únicament ha tingut coneixement del "titular" de Pastor: "No sabem si la idea és que hi hagi un monogràfic sobre la situació catalana, sobre les demandes dels catalans, però també la falta de democràcia, la vulneració de drets o la repressió".\nA l’espera de conèixer llavors "més detalls" sobre això i estudiar llavors la postura definitiva, Artadi ha deixat clar que el Govern no es tanca que Torra vagi al Congrés. "Veurem què volen proposar. Estem oberts perfectament a escoltar tot el que sigui debat i diàleg", ha asseverat.\nSi bé d’una banda s’ha mostrat prudent en recordar que aquesta proposta "ve del PP" i que "qui està en el Govern és el PSOE", per la qual cosa "cal veure què pensa el Govern i quina proposta tenen", ha suggerit també que "si el PP fa canvis (en la seua actitud cap a l’independentisme), serà molt benvingut sempre".\nArtadi ha rememorat el precedent de 2017, quan el llavors president català Carles Puigdemont es va plantejar comparèixer davant del Congrés dels Diputats, però "en el seu moment no hi va haver acord perquè es va voler portar una comissió d’assumptes autonòmics".\n"La pregunta és: estem en la mateixa situació i la voluntat és tornar a recórrer el debat en el qual es fa veure que es vol fer aquest diàleg, però no hi anem i llavors se’ns acusa de no voler dialogar?", ha avisat Artadi, que ha dit que, si es tracta d’aquesta mateixa intenció, serà una proposta "estèril".\nEn tot cas, ha insistit que el Govern "no pot dir no d’entrada" i espera, "sense apriorismes", de conèixer els "detalls" de la proposta de Pastor.\nCiudadanos recalca que si Torra va al Congrés ha de respectar la llei\nCampuzano diu que si Torra va al Congrés serà per parlar d'independència


Èxit en el 40è aniversari de la PB Montcada i Reixac i la XXV Trobada de penyes del Vallès\nEl vicepresident Jordi Cardoner ha estat el màxim representant del Club en el dinar de germanor\nAquest diumenge s’ha celebrat el 40è aniversari de la PB Montcada i Reixac i la XXV Trobada de penyes del Vallès. El dia ha començat amb una cercavila pels carrers del municipi. La celebració ha comptat amb la participació dels castellers, els capgrossos de Montcada i Reixac i la Colla de Gitanes de Ripollet. La cercavila ha acabat a la plaça de l’església, on hi ha hagut l’obertura de l’espai Barça i els aficionats han tingut la possibilitat de fotografiar-se amb els títols.\nA continuació ha començat l’acte institucional, amb l’entrada de les penyes a la plaça i el lliurament de les plaques commemoratives. A l’hora de dinar ha arribat el vicepresident de l’Àrea Social, Jordi Cardoner, màxim representant del Club, i l’exjugador de la secció de bàsquet José Luis Galilea.\nDesprés de l’arrossada popular, la botifarra i les postres, ha començat el parlament de Cardoner, que s’ha mostrat molt satisfet amb la feina que estan fent les penyes: “Aquest ha estat un any de culminació de tota la feina que s’està fent des de l’Àrea Social del Club. Hem de continuar amb aquest moviment perquè cada any va a més”. El vicepresident blaugrana ha acabat el seu discurs amb un record a l’exentrenador blaugrana Tito Vilanova. Per finalitzar l’acte, s’han lliurat el reconeixements als socis honorífics de la Penya Barcelonista de Montcada i Reixac.


De quins serveis s’ocupa una empresa de desembussos? – Netjet\nDe quins serveis s’ocupa una…\nUna empresa de desembussos pot oferir molts serveis però abans de contractar-ne alguna t’has d’assegurar que sigui de qualitat.\nAvui en dia no és fàcil trobar una empresa que t’ofereixi de forma professional tots els serveis d’una empresa de desembussos.\nSi busques una empresa especialista en la matèria i no saps a quina contactar, llegeix aquest article. A continuació t’explicarem els trucs necessaris per saber si una empresa de desembussos és professional o no.\nQualitats d’una bona empresa de desembussos\nSón puntuals. Els serveis d’una empresa poden ser molt bons però aquests han d’arribar i fer-se al moment que toca. Si truques a una empresa i aquesta arriba puntual al lloc acordat, és bon senyal. Generalment una empesa de desembussos es necessita en cas d’urgència i la rapidesa és un factor a tenir en compte.\nSeguretat i confiança. Els professionals que han d’actuar a l’avaria o a la reparació han de fer preguntes sobre com ha succeït l’avaria i t’han d’informar sobre com procediran a arreglar-la, el pressupost estimat i el temps que tardaran. No hem d’oblidar que treballem amb persones i per a les persones. Una bona empresa de desembussos estar al servei de tothom.\nT’ofereixen solució a qualsevol tipus d’avaria. Servei integral per a qualsevol tipus de problema.\nTotal disponibilitat. Servei els 356 dies de l’any durant les 24 hores del dia.\nMaterial professional. Sabràs que es tracta d’una bona empresa si utilitzen la maquinària més nova del mercat. És a dir, amb incorporacions tecnològiques com càmeres i sensors.\nActivitat positiva i ganes de treballar. Per sobre de tot, al servei de les persones.\nRecomanacions alienes. Les bones recomanacions avalen a tots els experts. Busca opinions i recomanacions d’altres persones que s’hagin trobat al teu lloc. Si trobes opinions positives, vas per bon camí.\nBones maneres de fer. Ser net també forma part de la feina ben feta.\nDemana acreditacions i experiències prèvies en la tasca a fer. Quan parlis amb l’empresa de desembussos per demanar informació, pregunta per la formació del personal o per la qualificació de la maquinària que utilitzen.\nSi algun cop et trobes ne la situació de sol·licitar els serveis d’una empresa de desembussos, repassa aquests punts.\nRepassant-los, un per un, veuràs que des de Netjet complim amb tots i cadascun d’ells.\nNetJet és una empresa especialista en desembussos i reparacions d’urgència. Les opinions dels nostres clients n’avalen\nLa qualificació del nostre personal i la maquinaria d’última generació ens fa l’empresa més competitiva de tot Catalunya en reparacions i desembussos de canonades, neteja de sanitaris, reparacions sense obra, treballs de paleta i lampisteria, manteniment, transport de residus i molt més.\nVisita la nostra pàgina web per revisar el nostre catàleg de serveis. O bé contacta’ns en cas d’avaria o urgència. Oferim un servei complet, durant les 24 hores del dia, durant tot l’any per a tot el territori català.\nCategory: Canonades embussadesBy redaccion octubre 3, 2018\nTags: contactar empresa desembussoscontractar empresa desembussosempresa desembussos\nPreviousPrevious post:Com instal·lar una xarxa de clavegueres a Sabadell?NextNext post:Què és i com es pot localitzar una filtració?


Gemma Espigares deixa la presidència del CEUCAT — Consell de l'Estudiantat de les Universitats Catalanes. CEUCAT — UPC. Universitat Politècnica de Catalunya BarcelonaTech.\nSou a: Inici » Notícies » Gemma Espigares deixa la presidència del CEUCAT\nDesprés de més de 1900 dies en la representació estudiantil, repartits en 6 anys, avui arriba el dia d’acomiadar-se. Vaig començar al 2009 com a delegada de curs, i des de llavors he anat participant de forma entusiasta en tots els òrgans a nivell de centre i universitat, en la representació suprauniversitària de Catalunya i d’Espanya al capdavant del CEUCAT, amb les agències de Qualitat i també amb la sectorial d’infermeria.\nHan estat uns anys plens de reptes per al nostre col·lectiu: la implementació de Bolonya (o el que en queda), la pujada de taxes del 2011, les retallades i els atacs continuats de desprestigi per part del Govern de Madrid, per destacar-ne alguns.\nHe de dir que hem fet front a tot, i que això ha estat possible gràcies a la xarxa que hem creat entre els representants, compartint experiències i buscant sinèrgies contínuament. Hem treballat plegats amb molta voluntat de millorar dia a dia, i de la mà de molts responsables, per fer cada dia millor el nostre sistema universitari. En aquest sentit, és evident que el CEUCAT s’ha consolidat com un espai de col·laboració molt important.\nQuan al 2012 acomiadàvem el que va ser el primer president del CEUCAT, Jordi Codony, deia que estava convençut que estàvem en el bon camí; i ara jo, tinc la mateixa sensació. El Consell és queda a les mans de companys entusiastes i valents, que seguiran treballant cada dia per fer millor la representació i millorar-ne la participació, amb no pocs reptes per davant.\nTot i que la posició dels representants no sempre és compartida pels responsables de l’administració i les universitats, hem sabut trobar aquells punts en comú que ens han fet més forts com a sistema. I també entre els mateixos representants, que tenint punts de vista i maneres diferents de fer les coses, hem sabut trobar les aliances oportunes en els moments claus.\nEn aquest sentit, estic segura que el Lluís Forcadell i la resta de companys, sabran liderar un nou projecte que mantingui els valors inicials del CEUCAT: consens, unitat, responsabilitat, seriositat, transparència i compromís; i el portin a nivells difícils d’imaginar quan el vàrem crear.\nNo puc acabar sense agrair-vos a tots l’oportunitat que he tingut exercint aquestes responsabilitats, des d’aquells amb els qui vaig començar i també els que he trobat pel camí, doncs cadascun de vosaltres m’ha ajudat a millorar, i sense aquesta experiència no hagués pogut conèixer-vos i aprendre totes aquestes competències transversals de les que tant se’n parla.\n“Si penses que estàs vençut, ho estàs. Si penses que no t'atreveixes, no ho faràs.”\nMolta ànims i fins ben aviat,\nLleida, dia 19 de desembre de 2014\nPresidenta del CEUCAT (6 d’octubre de 2012 – 13 de desembre de 2014)


El mètode per projectes és una metodologia pròpia de la tecnologia, el disseny i l'enginyeria, que es pot usar també a les arts, per a portar a terme un projecte a partir d'unes circumstàncies i voluntats donades. Es caracteritza, entre altres coses, pel fet que mai no hi ha una única manera de fer ni d'arribar-hi, que es parteix d'unq anàlisi de la situació, de l'objectiu i de les condicions, i que d'aquest avantprojecte general es va desenvolupant, implementant i detallant cada pas fins al final. Inclou també el manteniment i la desmantelització, és a dir, tot el seu cicle de vida.\nEl preprojecte o avantprojecte té en compte des de la idea inicial a la desmantelització de la construcció, organització, producte o sistema, tenint en compte també usos secundaris, mals usos, possibles renovacions, canvis, incidències o mal funcionaments. Forçosament ha de complir totes les normatives vigents que hi siguin pertinents.\nObtingut de «https://ca.wikipedia.org/w/index.php?title=Mètode_de_projectes&oldid=18897329»\nLa pàgina va ser modificada per darrera vegada el 9 oct 2017 a les 01:38.


Projectes subvencionats el 2014 - Euroregió\nInici » Ajuts i subvencions » Cultura » Projectes subvencionats el 2014\nProjecte coordinat pel centre del Bòlit de Girona, en col·laboració amb el Museu de l’Empordà de Figueres, el centre d’art Le Lait (Albi), el centre Panacea (Montpeller) i Addaya Centre (Mallorca). Entre d’altres, ETAC demana la producció d’una obra d’art a cada un dels artistes que participen, que després seran part d’una exposició de 10 obres de 10 artistes. Va rebre un ajut de 20.000 euros.\nProjecte realitzat per l’Asociació Avant Mardi (Midi-Pyrénées), Cases de la Música (Catalunya), El mèdiator (Languedoc-Roussillon) i la Obra Cultural de les Illes Balears. El projecte està dedicat al desenvolupament de la carrera de música i la cooperació entre les xarxes de música. Va rebre una subvenció de 30.000 euros.\nProjecte dirigit pel CIRDOC a Languedoc-Roussillon (Centre Interregional per al Desenvolupament de l’occità), amb el festival Estivada (Midi-Pyrénées), la Fira Mediterrània de Manresa i l’associació Sa Xerxa de teatre infantil i juvenil de les Illes Balears. El projecte busca iniciar la cooperació entre els actors culturals i va rebre un ajut euroregional de 50.000 euros.


Completa la teva formació amb seminaris - LlegirLlibres.cat\n« VI Premi Sambori Òmnium\nLlegeix contes als teus fills! »\nL’avaluació d’aquests seminaris és continuada, és a dir, es valorarà la tasca dels estudiants al llarg del seminari amb una sèrie d’activitats dissenyades per adquirir aquestes competències determinades i els coneixements relacionats. Amb aquestes activitats, els docents poden valorar la tasca de l’estudiant, enviar-li el seu feedbak sobre com està evolucionant i assessorar-lo sobre els punts que ha de reforçar o millorar. En aquest tipus de procés formatiu, el més important és la mateixa activitat d’aprenentatge de l’estudiant. No hi ha cap prova ni examen final de tipus presencial en aquests seminaris, tota l’avaluació es fa a partir d’aquestes activitats i, per tant, són imprescindibles per superar els cursos.\nUn cop finalitzats els seminaris, obtenim per part de la UOC un certificat d’aprofitament on consta el títol del seminari i la seva durada. Alguns dels seminaris destacats estan relacionats amb les TIC i la seva relació amb les empreses, com ara el seminari “Reputació 2.0” o “Introducció a l’analítica web”. Altres àmbits en els que hi trobem cursos d’aquest tipus són la comunicació, empresa, turisme, psicologia, salut, o educació.\nTots aquests seminaris tenen un denominador comú: són cursos breus, d’entre 3 i 4 setmanes. La seva càrrega lectiva, de 25 hores, fa que siguin equivalents a un crèdit ECTS. A la mateixa web dels seminaris d’Hivern de la UOC teniu una completa fitxa de cadascun dels cursos, amb la seva durada i la data de realització.\nLa metodologia que es fa servir en aquest seminaris és la pròpia de la Universitat Oberta de Catalunya, fonamentada en el desenvolupament de competències professionals i personals en el marc d’un entorn virtual d’aprenentatge. La virtualització del procés educatiu permet l’accés a la formació mitjançant les tecnologies de la informació i la comunicació, amb una gran flexibilitat d’horari i amb independència de les qüestions de mobilitat.\nA més, com que l’entorn virtual afavoreix el treball col·laboratiu, la nostra experiència es veu enriquida amb el coneixements dels altres, establint una comunicació molt directa amb altres estudiants amb els mateixos interessos i professionals que busquen millorar la seva formació però que, al mateix temps, aporten coneixements pràctics.\nLa matrícula per aquests seminaris ja està oberta i es pot fer online o bé per telèfon. Si tens dubtes, la mateixa UOC ha habilitat un espai de preguntes freqüents on s’explica què cal saber abans de fer la matrícula, qui pot accedir a aquests seminaris i en quines condicions, quant de temps s’ha de dedicar al curs, etc. En quant als preus, els seminaris d’1 crèdit ECTS oscil·len entre els 160 i 180 euros. Sobre aquest import es poden aplicar alguns descomptes segons la nostra situació. Els estudiants matriculats en altres cursos de la UOC que pertanyen a la seva comunitat tenen un 7% de descompte i si encadenem més d’un curs, al segon i als següents tindrem una reducció del 5% en el seu preu.\nThemes: 66 poemes imprescindibles, la mosca assetjament a les aules, marc levy, ordinadors a les aules, proces de contradiccio suficient\nComments of “Completa la teva formació amb seminaris”


La Biblioteca Joan Margarit de #santjust inicia les activitats del darrer trimestre de l'any | GESTOR DE COMUNICATS | Ajuntament de Sant Just Desvern\nsantjust.cat 08/10/14 Nota informativa\nLa Biblioteca Joan Margarit de #santjust inicia les activitats del darrer trimestre de l'any\nLes activitats infantils comencen amb l’hora del conte, activitat pensada per engrescar als infants a llegir i a escoltar contes. La primera sessió serà la de baby contes el dilluns 13 d’octubre, amb “El cargol i l’herba de poniol”, a càrrec de Gina Clotet. També hi haurà sessions d’hora del conte a l’octubre amb Raquel de Manuel i al novembre amb mOn mas, i una sessió de baby contes al novembre a càrrec de Sandra Rossi. L’última activitat serà l’hora del conte de Nadal, a càrrec del Grup Bufanúvols, al desembre.\nAquest trimestre també es reprèn l’hora del conte en anglès: Storytime, destinada a nens i nenes a partir de 3 anys per escoltar i practicar anglès, gràcies a la col·laboració de Kids&Us. Aquesta es realitzarà dissabte 29 de novembre a les 11:30h.\nPel que fa a les activitats d’adults, destaca el cicle “Novembre literari”, organitzat conjuntament amb l’Escola d’Escriptura de l’Ateneu de Sant Just, que se celebrarà per quart any consecutiu, i que programarà activitats entorn el llibre i la literatura durant tot el mes de novembre en diferents espais de Sant Just. Aquest any destaquen, la presentació de l’antologia poètica de Joan Vinyoli a càrrec de Joan Margarit, la presentació del darrer llibre de Maria Barbal, En la pell de l’altre, i una taula rodona sobre Ficció i assajos de 1714, amb Patricia Gabancho i Jordi Mata.\nA santjust.cat trobareu la programació amb les diferents activitats de Can Ginestar, entre les quals hi ha les que es fan a la Biblioteca Joan Margarit.


Primeres càrregues i tensió en les accions i talls a carreteres i infraestructures\nLes mobilitzacions com a resposta de la resolució judicial han provocat nombroses afectacions viàries\ndilluns, 14 d’octubre 2019 - 13:38h | Actualitzat a 14/10/2019 14:34h\nLa policia a l'Aeroport del Prat | CatalunyaDiari\nPrimeres càrregues de la policia per aturar les accions de protesta arran de la sentència del Tribunal Suprem. El 'Tsunami Democràtic' ha cridat a la gent a aturar la Terminal 1 de l'Aeroport del Prat i durant el migdia d'aquest 14 d'octubre la tensió s'ha mogut en aquesta infraestructura.\nLes càrregues s'efectuen a l'accés del metro de l'aeroport. La policia ha aconseguit dissoldre els disturbis de manera ràpida. Policies continuen comprovant bitllets i DNI persona per persona per controlar l'accés a l'aeroport.\nA més a més, hi ha altres carreteres i infraestructures tallades:\nAvui s'ha signat i s'ha fet pública la sentència del procés independentista. Les nombroses reaccions —algunes previstes i programades— han provocat nombroses afectacions en trànsit, que han conclòs amb el tall de diverses vies. Les carreteres catalanes afectades són les següents: a l'AP-7, en el seu pas per Llinars del Vallès —amb sentit Barcelona— se circula amb congestió des del punt quilomètric 117 fins al 115. Paral·lelament, a la C-35 a Sant Celoni, en direcció Vallgorguina, hi ha retencions de 3 kilòmetres en ambdós sentits, des del punt quilomètric 55. A la C-31, a Platja d'Aro, hi ha retencions de 3 quilòmetres des del punt 314 cap a Vidreres.\nMobilitzacions al Prat\nA l'Aeroport del Prat la situació és a hores d'ara d'allò més complicada i fins a cinc vols de Vueling han estat cancel·lats.\nMetro i tren\nLa línia 9 del metro de Barcelona a l'aeroport també ha estat tallada per indicació dels Mossos d'Esquadra. Els accessos per tren també estan interromputs.


Es posposa la prova del Freeride World Tour i s’avança a dissabte la competició júnior ElDorado Freeride - FÒRUM.ad\nEs posposa la prova del Freeride World Tour i s’avança a dissabte la competició júnior ElDorado Freeride\nEl 02/03/18 19:40\nLa competició inicialment programada per aquest divendres, 2 de març, ha estat prorrogada sense que s’hagi indicada cap altra data; pel moment, s’espera una nova oportunitat dins de la finestra meteorològica que permeti disputar la prova en les millor condicions. Així ho ha decidit l’equip de professionals del Freeride World Tour. La finestra meteorològica oberta per a la celebració de l’esdeveniment dóna marge fins al dia 7 de març.\nEl Dorado Freeride Junior Tour, per la seva banda, ha confirmat la competició per demà dissabte, ja que les condicions a la zona de la Portella del Mig, on ha de tenir lloc la prova, ofereixen totes les garanties per als participants.\nL’elit junior del freeride té una cita ineludible demà dissabte, 3 de març, a l’estació de Vallnord – Ordino Acalís. Les condicions meteorològiques han portat a avançar ElDorado Freeride Junior Tour, una prova 3* que tindrà com a escenari la zona de la Portella del Mig, que presenta unes condicions immillorables per obrir el calendari del circuit freeride júnior i celebrar els 20 anys de prova.\nA partir de les 10h, 80 corredors de les modalitats esquí i snowboard, tant de categoria femenina com masculina, lluitaran per sorprendre jurat i públic. El nivell i l’adrenalina estan assegurats: tots ells aspiren a competir en primera línia internacional en les properes edicions i, per tant, lluiran els seus millors descensos per escolar-se entre els seus ídols.\nNotícia Anterior: Marín serà a les finals de La Molina\nSegüent Notícia: Regino Hernández, Lucas Eguibar i Laro Herrero, a les finals de la Copa del Món de la Molina


Copons, un projecte de participació ciutadana – blog gencat\n17 novembre 2010 06 novembre 2019 xarxes7 comentaris\nCopons és un poble de la comarca de l’Anoia de poc més de 300 habitants. L’Ajuntament ha ideat un projecte pioner de participació ciutadana a través de les xarxes socials. L’objectiu és aconseguir que els habitants se sentin involucrats amb les decisions que es prenen al municipi, de manera que les accions de l’equip de govern, que no té oposició al Consistori, siguin discutides i consensuades per tots els habitants del poble a través de les xarxes socials. De tot plegat en parla en aquest vídeo Ricard Espelt, regidor de promoció econòmica i noves tecnologies i comunicació de l’Ajuntament de Copons.\n7 respostes a “Copons, un projecte de participació ciutadana”


Lloret de Mar celebra el 21è Cap de Setmana Ibèric | Nova Ràdio Lloret\nÉs l’esdeveniment anual de la Ruta dels Ibers amb més participació i, des de Lloret, s'ofereix un gran ventall de propostes.\nLloret de Mar se suma a la celebració del 21è Cap de Setmana Ibèric, amb diverses activitats entre dissabte i diumenge. Es tracta de l’esdeveniment anual de la Ruta dels Ibers més important, una festa que retorna a la vida els vestigis de fa més de 2.000 anys amb un gran ventall de propostes que giren al voltant de la cultura ibèrica.\nCada any, la celebració se centra en un tema concret. Enguany, el Cap de Setmana Ibèric es dedicarà a les xarxes de comunicació de la societat ibèrica. I és que, tot i no tenir eines tant potents com les actuals, les societats ibèriques estaven molt en contacte entre elles, a través del comerç, tant terrestre com marítim. Xavi Flores, regidor de Patrimoni Cultural, ha destacat els tres jaciments que hi ha a la vila i l’oferta que constitueixen cap el públic de proximitat.\nLa casa ibera reproduïda al Turó Rodó (Ruta dels Ibers)\nA Lloret, al llarg del cap de setmana, s’han programat jornades de portes obertes al Poblat Ibèric del Turó Rodó, al Jaciment de Puig de Castellet i a Can Saragossa. A més, també hi haurà el taller familiar “Fem d’arqueòlegs” i la gimcana fotogràfica al Turó Rodó.\nPer participar en els tallers cal reserva prèvia, trucant al Museu del Mar, al telèfon 972 36 44 54, o bé a través del web patrimoni.lloret.cat. Les places són limitades.\nArticle anteriorTotes les places esgotades al curs de costura bàsica del Rober de Càritas\nArticle següentProp de 800 visites als equipaments culturals en el Dia Mundial del Turisme


La millor hamburguesa d'Espanya és valenciana i "utòpica", amb carn de bou especiada i dos tipus de ceba | Valencia Extra\nLa millor hamburguesa d'Espanya és valenciana i "utòpica", amb carn de bou especiada i dos tipus de ceba\nPlatero Utopica Food, restaurant de València especialitzat en brases i fumats, s’ha alçat com a vencedor de la segona edició de ‘The Champions Burger‘ amb una hamburguesa de carn de bou especiada, dos tipus de ceba i dues salses.\nEls també valencians The Fitzgerald i N5 Burger Garage ocupen la segona i tercera posició del podi d’aquest campionat d’Espanya d’hamburgueseries, celebrat a València amb 12 restaurants “referents” del panorama nacional, més de 50 tipus d’hamburgueses ‘premium’ i uns 100.000 assistents, detalla el certamen en un comunicat.\nEl títol de Millor Hamburguesa d’Espanya li ho porta ‘Utopic’, una combinació “senzilla” –segons el seu creador, el xef Alejandro Platero– de ‘burger’ de bou especiada, doble de formatge cheddar, bacó fumat, ceba a la planxa i ceba cruixent i dues salses: barbacoa i una altra d’elaboració pròpia.\nLa suculència, el bon picat de la carn i el pa de brioix són els aspectes que han convertit aquesta hamburguesa en guanyadora. El cuiner Alejandro del Bou, membre del jurat professional, també destaca el nivell de totes les candidates, la qualitat dels ingredients i la sofisticació de l’elaboració.\nAl costat de del Bou, van participar en un tast a cegues el conegut Joe BurgerChallenge, Miguel Rives (CEO de Gastroagencia) i altres xefs com Rakel Cernicharo (Karak), Carlos Medina i Tomy Soriano (Two Many Xefs), Pablo Ministro (Contrapunt), Vanesa Lledó (Mil Grullas), Ciríaco Vicente Ausina (Les Torres de Ciríaco), Alberto Alonso (Dues Estacions), Pablo García Venetta (El Mercat de les Flors).\nVACA ROSSA GALLEGA A LA BRASA\nLa segona posició ha recaigut en The Fitzgerald amb la seua ‘Texas Burger’, una hamburguesa de 200 grams de vaca rossa gallega cuinada a la brasa.\nCompleta el podi la proposta de l’hamburgueseria N5Burger Garage, amb la ‘Clàssica’: 200 grams de carn de vaca gallega elaborada sense conservants ni additius, formatge cheddar, mostassa antiga, encisam, tomaca i ceba morada.\nEl ‘food truck’ de Bertys, una hamburgueseria de Madrid, s’ha portat el premi del públic amb la batejada com a ‘Gurmet’, a base de ‘black angus’, formatge cheddar, bacó, ceba caramel·litzada i llit d’encisam i tomaca amb salsa Burger.\n11 HAMBURGUESES EN 20 MINUTS\nLa segona edició de ‘The Champions Burger’ també ha desafiat als assistents a esbrinar quantes hamburgueses són capaces de menjar-se en 20 minuts. Un veí de València, Ricardo Monar, s’ha coronat com a vencedor d’aquest peculiar concurs enfront de 15 àvids menjadors. Es va menjar fins a 11 en 20 minuts, amb el que va superar el rècord de huit en 2018, i va ser premiat amb els seus 75 quilos de pes en cervessa.\nDurant els deu dies, més de 100.000 persones van passar per l’antic llit del riu Túria per a degustar més de 50 tipus diferents d’hamburgueses ‘premium’, des de les més clàssiques fins a les més innovadores.\nEl campionat nacional tornarà a València en 2020 amb una nova edició per a posar en valor les propostes més suculentes i enginyoses d’aquest plat tan internacional. Abans que finalitze l’any comencen els pròxims concursos per comunitats, ja confirmats a Múrcia, Alacant, Madrid i Màlaga.